CELEX: 32016R1845
Language: da
Date: 2016-10-18 00:00:00
Title: Kommissionens gennemførelsesforordning (EU) 2016/1845 af 18. oktober 2016 om fastsættelse af den tildelingskoefficient, der skal anvendes på ansøgninger om støtte til reduktion af mælkeproduktion i henhold til delegeret forordning (EU) 2016/1612

19.10.2016   
            
            
               DA
            
            
               Den Europæiske Unions Tidende
            
            
               L 282/42
            
         KOMMISSIONENS GENNEMFØRELSESFORORDNING (EU) 2016/1845
   af 18. oktober 2016
   om fastsættelse af den tildelingskoefficient, der skal anvendes på ansøgninger om støtte til reduktion af mælkeproduktion i henhold til delegeret forordning (EU) 2016/1612
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens delegerede forordning (EU) 2016/1612 af 8. september 2016 om støtte til reduktion af mælkeproduktionen (2), særlig artikel 4, stk. 2, og
   ud fra følgende betragtninger:
   
               (1)
            
            
               Delegeret forordning (EU) 2016/1612 indeholder bestemmelser om støtte til mælkeproducenter, der forpligter sig til at reducere deres leverancer af komælk i en tremåneders periode. Støtten udbetales på grundlag af støtteansøgninger. Hvis den samlede mængde, der er dækket af de indberettede antagelige og troværdige støtteansøgninger, overstiger den samlede mængde, jf. artikel 1, stk. 1, i nævnte forordning, skal medlemsstaterne anvende en tildelingskoefficient på den mængde, der er omfattet af hver støtteansøgning.
            
         
               (2)
            
            
               De mængder, der er omfattet af de støtteansøgninger, som er indgivet for den periode, der dækker november 2016, december 2016 og januar 2017 overstiger den maksimale samlede mængde. Der skal derfor fastsættes en tildelingskoefficient.
            
         
               (3)
            
            
               For at sikre en hurtig gennemførelse af delegeret forordning (EU) 2016/1612 bør denne forordning træde i kraft dagen efter offentliggørelsen —
            
         VEDTAGET DENNE FORORDNING:
   Artikel 1
   Den tildelingskoefficient, som skal anvendes på de mængder, der er omfattet af støtteansøgninger om reduktion af leverancerne af komælk i november 2016, december 2016 og januar 2017 i henhold til delegeret forordning (EU) 2016/1612, fastsættes til 0,12462762
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. oktober 2016.
      
         
            På Kommissionens vegne
         
         
            For formanden
         
         Jerzy PLEWA
         
            Generaldirektør for landbrug og udvikling af landdistrikter
         
      
   
   
      (1)  EUT L 347 af 20.12 2013, s. 671.
   
      (2)  EUT L 242 af 9.9.2016, s. 4.